Doložka finančných, ekonomických, environmentálnych vplyvov a vplyvov na zamestnanosť

1.	Odhad dopadov na verejné financie
 
Na roky 2003 – 2010 predstavujú náklady potrebné na realizáciu opatrení Programu spolu 19,097 mld. Sk tj. teoreticky priemerne ročne 2,387 mld. Sk.  Skutočné náklady nie je v súčasnosti možné vyčísliť, keďže nie je známy rozsah možností a podmienok čerpania rôznych zdrojov zahraničnej pomoci a programov predvstupovej pomoci Európskej únie.
 
2.	Odhad dopadov na obyvateľov, hospodárenie podnikateľskej sféry a iných právnických osôb
 
Zvýšenie stupňa ochrany pred povodňami zlepší kvalitu života obyvateľstva na územiach, ktoré boli doteraz často postihované povodňami a tým vytvorí podmienky aj pre zvýšenie jeho životnej úrovne. Rovnako sa zlepšia na území chránenom pred povodňami aj podmienky pre podnikanie. 
 
3.	Odhad dopadov na životné prostredie
 
Rozsiahla stavebná činnosť môže krátkodobo nepriaznivo ovplyvňovať bezprostredné okolie stavieb. Celkový dopad na životné prostredie a najmä podmienky života obyvateľstva na územiach ohrozovaných povodňami bude ale výrazne pozitívny.
 
4.	Odhad dopadov na zamestnanosť
 
Realizácia opatrení v plnom rozsahu by pravdepodobne priniesla 500 až 1000 pracovných miest väčšinou v oblasti stavebníctva. Prírastok pracovných miest môže ďalej priaznivo ovplyvňovať aj zvýšenie rozlohy územia chráneného pred povodňami.